सेक्टर 9 हास्पिटल में लंग्स इंफेक्शन से आठ दिन में आठ बच्चों की मौत
बीएसपी के जवाहरलाल नेहरू चिकित्सा अनुसंधान केंद्र सेक्टर-9 में बच्चों की गहन चिकित्सा इकाई (नियोनेटल आईसीयू) में इलाज के दौरान 8 दिनों में 11 बच्चे संक्रमण (इंफेक्शन) के शिकार हुए, जिनमें 8 की मौत हो गई है। दूसरे अस्पताल में ले जाकर शेष नवजात शिशुओं को सही सलामत रखा गया है। इस बड़ी घटना पर जांच के आदेश दिए गए हैं। मामला 20 से 28 फरवरी के बीच का है। इस दौरान एक के बाद एक अस्पताल के एनआईसीयू में भर्ती नवजात सेप्टीसिमिया (इंफेक्शन का नाम) की वजह से बीमार पड़ने लगे। नवजात ने दूध पीना बंद कर दिया और शरीर में सूजन आने लगी। एक जैसी बीमारी 11 बच्चों को होने से चिकित्सक हड़बड़ा गए। डॉक्टरों ने बीमारी पर नियंत्रण पाने की कोशिश की। बाद में परिजनों की काउंसिलिंग कर मामले की जानकारी दी। तब तक नवजातों की तबीयत काफी बिगड़ चुकी थी। शेष|पेज 9
परिजनों के दूसरे हास्पिटल जाने से पहले ही 8 नवजातों ने दम तोड़ दिया। किसी तरह तीन नवजात बीमारी से बाहर निकलने में सफल रहे। परिजन उन्हें रेफर कराकर दूसरे निजी अस्पताल ले गए थे।
चिकित्सक व परिजनों ने एक-दूसरे को ठहराया जिम्मेदार
घटना के लिए परिजन और डॉक्टर एक दूसरे को जिम्मेदार बता रहे हैं। डॉक्टरों का कहना है कि बच्चों को हुआ संक्रमण जेनेटिक है। जच्चा को इस तरह की समस्या होने से नवजात भी उसका शिकार हो गया। वहीं परिजनों का कहना है डिलीवरी के तीन दिन तक जो डॉक्टर जच्चा-बच्चा को स्वस्थ बता रहे थे। अचानक वे बीमार कैसे हो गए और कैसे मौत हो गई।
वर्जन
एनआईसीयू में नवजात को इंफेक्शन होने और उससे 8 शिशुओं की मौत होने की घटना की जांच कराई जा रही है। जांच रिपोर्ट के आधार पर जिम्मेदारी तय करते हुए संबंधित के खिलाफ कार्रवाई की जाएगी।
डॉ एसके ईस्सर
डायरेक्टर इंचार्ज, मेडिकल एंड हेल्थ सविर्सेस, बीएसपी
bho_Deva hin_Deva hin_Deva hin_Deva hin_Deva bho_Deva hin_Deva awa_Deva kas_Deva